b'\n_START_ARTICLE_\nKroatian sodan alku\n_START_SECTION_\nSerbien tukikohtia It\xc3\xa4-Slavoniassa\n_START_PARAGRAPH_\nSerbit perustivat muutamia tukikohtia It\xc3\xa4-Slavoniaan: Bobota, Markushica, Gabos (Garbor?), Ostrovo, Pachetin, Brshadin ja Mirkovci Vinkovcin l\xc3\xa4helle.\n_START_SECTION_\nKroatian heikkous sodan alkaessa\n_START_PARAGRAPH_\nKroatia oli sotilaallisesti heikko serbien ja kroaattien v\xc3\xa4lisen sodan alkaessa. Kroatia ei Slovenian tapaan ollut ehtinyt rakentaa kunnollista aluepuolustusta serbien kaapattua suuren osan aluepuolustuksen aseista. Asejoukkoina oli heikko kansalliskaarti ja kevyesti aseistetut poliisit, ja joitain vapaaehtoisia puolisotilaallisia joukkoja. Kansalliskaartilta puuttui aseita ja koulutettuja upseereita. Ensimm\xc3\xa4isten taistelujen alkaessa Serbian ohjaamaa liittoarmeijaa ei oltu nimetty viholliseksi, p\xc3\xa4\xc3\xa4vastustaja olivat "serbiterroristit". Kroatian presidentin Franjo Tu\xc4\x91manin politiikka oli horjuvaa, luultavasti h\xc3\xa4n pyrki neuvotteluratkaisuun Serbian kanssa, koska tiesi Kroatian sotilaallisen heikkouden. Toisaalta Kroatian kansallismieliset ainekset toimivat serbej\xc3\xa4 vastaan ajaen omalta osaltaan kroaatteja konfliktiin serbien kanssa. Sodan jo alettua kroaattipoliisi r\xc3\xa4j\xc3\xa4ytti terroristien tukikohdaksi v\xc3\xa4itetyn talon, josta kuitenkin l\xc3\xb6ytyi \xc3\xa4idin ja lapsen ruumiit._NEWLINE_Vanha Jugoslavia oli kuollut viimeist\xc3\xa4\xc3\xa4n silloin, kun Slovenia ja Kroatia lakkasivat tukemasta sit\xc3\xa4 taloudellisesti. Puhkesi monia yhteenottoja serbikapinallisten ja kroaattien v\xc3\xa4lill\xc3\xa4, joissa liittoarmeija tuki heti serbej\xc3\xa4. Ensimm\xc3\xa4iset yhteenotot olivat yleens\xc3\xa4 pieni\xc3\xa4 hy\xc3\xb6kk\xc3\xa4yksi\xc3\xa4 kroaattipoliisia vastaan tai pommien r\xc3\xa4j\xc3\xa4yttely\xc3\xa4. Kroatian presidentti Tu\xc4\x91man sanoi niit\xc3\xa4 tihut\xc3\xb6iksi, ja serbej\xc3\xa4 sanottiin terroristeiksi. Toukokuun alussa sattuneen Borovo Selon v\xc3\xa4likohtauksen j\xc3\xa4lkeen serbit ja kroaatit olivat vihollisia, ja levottomuudet kiihtyiv\xc3\xa4t hiljalleen. Propaganda lietsoi jatkuvasti \xc3\xa4\xc3\xa4rikansallismielisyytt\xc3\xa4 nimenomaan serbien puolella. Kroatiasta pakeni ennen sotaa ja sodan alkaessa tuhansia serbisiviilej\xc3\xa4. Paenneiden serbien kertoman mukaan jotkut kroaatit painostivat ja uhkailivat serbej\xc3\xa4 sek\xc3\xa4 k\xc3\xa4viv\xc3\xa4t n\xc3\xa4iden kimppuun. Kroaattien serbeihin kohdistama painostus alkoi Franjo Tu\xc4\x91manin valtakaudella ja saattoi olla vastaus tapahtumiin Kninin alueella. Koston kierre oli alkanut. \xc3\x84\xc3\xa4rikroaatit perustivat serbi\xc4\x8detnikkej\xc3\xa4 vastaavan puolisotilaallisen HOS-joukon, jota johti Dobroslav Paragan.\n_START_SECTION_\nKroatian sodan ensimm\xc3\xa4iset vaiheet\n_START_PARAGRAPH_\n25. kes\xc3\xa4kuuta Jugoslavian kroaattip\xc3\xa4\xc3\xa4ministeri Ante Markovi\xc4\x87 varoitti Kroatiaa eroamasta Jugoslaviasta, ettei sota syttyisi. Mutta p\xc3\xa4ivitt\xc3\xa4iset kahakat alkoivat Kroatiassa samana p\xc3\xa4iv\xc3\xa4n\xc3\xa4. Saman p\xc3\xa4iv\xc3\xa4n iltana Kroatia julistautui itsen\xc3\xa4iseksi, ja seuraavana p\xc3\xa4iv\xc3\xa4n\xc3\xa4 alkoivat liittoarmeijan tankit jyr\xc3\xa4t\xc3\xa4 Kroatiassa ja Sloveniassa. Euroopan neuvosto tuomitsi voimank\xc3\xa4yt\xc3\xb6n. Ulkovallat eiv\xc3\xa4t tunnustaneet kumpaakaan eronnutta valtiota. Sodan syttyminen oli selv\xc3\xa4\xc3\xa4, Kroatiassa kansojen v\xc3\xa4linen vihamielisyys oli k\xc3\xa4sinkosketeltavaa. _NEWLINE_26. kes\xc3\xa4kuuta Kroatiassa kuoli kuusi ja saman verran haavoittui serbit\xc4\x8dtnikkien hy\xc3\xb6k\xc3\xa4tty\xc3\xa4 Glinan poliisiasemalle, jossa oli my\xc3\xb6s kansalliskaartilaisia. _NEWLINE_27. kes\xc3\xa4kuuta liittoarmeijan panssareita l\xc3\xa4hti liikkeelle parakeistaan Kroatiassa ja Sloveniassa. Slovenian sota oli alkanut, mik\xc3\xa4 n\xc3\xa4kyi my\xc3\xb6s Kroatiassa. Kun Jugoslavian kroaattipresidentti Stipe Mesi\xc4\x87 yritti k\xc3\xa4ske\xc3\xa4 panssarijoukkoja palaamaan kasarmeille, niiden serbijohtajat eiv\xc3\xa4t totelleet, koska Slobodan Milo\xc5\xa1evi\xc4\x87 oli todellinen liittoarmeijan komentaja. Mesi\xc4\x87 pakeni my\xc3\xb6hemmin salassa Milo\xc5\xa1evi\xc4\x87in m\xc3\xa4\xc3\xa4r\xc3\xa4\xc3\xa4mi\xc3\xa4 palkkamurhaajia. Hwrmosodassa n\xc3\xa4kyi aavistuksia alkavasta sodasta. Kroatiassa Osijekissa 27. kes\xc3\xa4kuuta liittoarmeijan panssarit ajoivat tavallista reitti\xc3\xa4 ulos kaupungista, ja yksi tankki ruhjoi yhden fiat-henkil\xc3\xb6auton alleen ampuen samalla sarjatulta. N\xc3\xa4m\xc3\xa4 tankit ajoivat kohti Sloveniaa. Saman p\xc3\xa4iv\xc3\xa4n iltana Osijekin kasarmista ammuttiin rauhalliseen mielenositukseen kokoontuneita kaupunkilaisia, vammauttaen 17:aa._NEWLINE_Kroaatit eiv\xc3\xa4t en\xc3\xa4\xc3\xa4 liittyneet Jugoslavian armeijaan 29. kes\xc3\xa4kuuta alkaen. _NEWLINE_1. hein\xc3\xa4kuuta saatiin Brionissa aikaan tulitaukosopimus, ja Tu\xc4\x91man uskoi Kroatian rauhoittuvan, jos_NEWLINE_"liittoarmeijan kommunistiset kuumap\xc3\xa4\xc3\xa4t" eiv\xc3\xa4t sit\xc3\xa4 est\xc3\xa4. Tu\xc4\x91man ei pit\xc3\xa4nyt serbijohtoista liittoarmeijaa niin jyrk\xc3\xa4sti pahana uhkana rauhalle kuin Slovenian Kucan, jonka mielest\xc3\xa4 liittoarmeija oli vienyt rauhanomaisen ratkaisun mahdollisuuden jo ajat sitten. 1. hein\xc3\xa4kuuta Osijekin poliisip\xc3\xa4\xc3\xa4llikk\xc3\xb6 Josip Reihl-Kir tapettiin h\xc3\xa4nen autoaan ampumalla Tenjassa. Ampujina oli \xc3\xa4\xc3\xa4rikroaatti Antun Gudelj, jollaiset pitiv\xc3\xa4t maltillisen poliisip\xc3\xa4\xc3\xa4llik\xc3\xb6n toimia serbej\xc3\xa4 vastaan liian pehmein\xc3\xa4. Samassa v\xc3\xa4likohtauksessa kuoli kaksi muuta virkamiest\xc3\xa4,_NEWLINE_Milan Knezevicin ja Goran Zobundzijn_NEWLINE_Samana p\xc3\xa4iv\xc3\xa4n\xc3\xa4 serbisissit hy\xc3\xb6kk\xc3\xa4siv\xc3\xa4t Borovo Naseljessa, Vukovarin l\xc3\xa4ntisess\xc3\xa4 esikaupungissa liittoarmeijan tukemana. _NEWLINE_Varhain aamulla 1.7 kroaattipoliisit ja -siviilit hy\xc3\xb6kk\xc3\xa4siv\xc3\xa4t nationalistiserbien miehitt\xc3\xa4m\xc3\xa4\xc3\xa4n Borovo Seloon, miss\xc3\xa4 oli ollut verinen yhteenotto toukokuun alussa, mutta l\xc3\xa4heine Borovo oli kroaateilla. N\xc3\xa4ihin aikoihin monet serbit pakenivat kroaattipoliisin h\xc3\xa4irint\xc3\xa4\xc3\xa4 ja v\xc3\xa4kivaltaa Kroatiassa mm Borovo Selon ja Backa palackan kautta Vojvodinaan. Kroatian monet serbit olivat olleet jo kuukausia poissa t\xc3\xb6ist\xc3\xa4 koska pelk\xc3\xa4siv\xc3\xa4t kroaatteja. P\xc3\xa4\xc3\xa4kaupungin Zagrebin 50000 serbi\xc3\xa4 olivat menneet "maan alle"._NEWLINE_Liittoarmeija kannatti viel\xc3\xa4 ainakin osin ajatusta yhten\xc3\xa4isest\xc3\xa4 Jugoslaviasta. Jopa 200\xc2\xa0000 serbi\xc3\xa4 oli t\xc3\xa4h\xc3\xa4n menness\xc3\xa4 kutsuttu armeijan palvelukseen. Kroaattiliittopresidentti Stipe Mesi\xc4\x87 totesi Jugoslavian j\xc3\xa4rjestelm\xc3\xa4n olevan mennytt\xc3\xa4, sill\xc3\xa4 Jugoslavia oli ollut ilman presidentti\xc3\xa4 jo 45 p\xc3\xa4iv\xc3\xa4\xc3\xa4. 3. hein\xc3\xa4kuuta sotilaat ampuivat v\xc3\xa4kijoukkoa Zagrebissa. Samana p\xc3\xa4iv\xc3\xa4n\xc3\xa4 Jugoslavian liittoarmeijan panssareita saapui Baranjaan ja It\xc3\xa4-Slavoniaan Batinan sillan yli. Batinan silta vie It\xc3\xa4-Slavonian pohjoisosasta Baranjasta Vojvodinaan Backaan. Hy\xc3\xb6kk\xc3\xa4yksest\xc3\xa4 tiedettiin Kroatiassa jo seuraavana p\xc3\xa4iv\xc3\xa4n\xc3\xa4. 180 panssarin kolonna l\xc3\xa4hti kohti Kroatiaa. _NEWLINE_Hein\xc3\xa4kuun alussa serbit ja kroaattipoliisi taistelivat Kninin alueella ja samoihin aikoihin my\xc3\xb6s Osijekin seuduilla. Kroatian parlamentin puhemies \xc5\xbdarko Domljan sanoi Kroatian odottavan yhteenottoa liittoarmeijan kanssa, vaikka Kroatia pyysi Jugoslaviaa vet\xc3\xa4m\xc3\xa4\xc3\xa4n armeijansa pois. 4. hein\xc3\xa4kuuta kroaatit yrittiv\xc3\xa4t todistaa liittoarmeijan ja serbisissien yhteisty\xc3\xb6n ja v\xc3\xa4ittiv\xc3\xa4t liittoarmeijan tuoneen salaa serbisissej\xc3\xa4 Kroatiaan. Serbisissit ylittiv\xc3\xa4t Tonavan kumilautoilla. Taisteluja k\xc3\xa4ytiin Borovo Selossa, kaksi kuoli ja yksi haavoittui. Jugoslavian uutistoimisto Tanjugin mukaan taisteluja oli puhjennut Celijess\xc3\xa4, 5 haavoittui. 10 aseistettua liittoarmeijan ajoneuvoa asettui asemiin Baranjan alueella. Baranja oli Jugoslavian \xc3\xb6ljyalue. Puolet 180 liittoarmeijan ajoneuvon kolonnasta p\xc3\xa4\xc3\xa4tyi Osijekin l\xc3\xa4helle, puolet Serbiaan l\xc3\xa4helle Kroatian rajaa. Kolonna toi 100 serbi\xc3\xa4 Kroatiaan. Italia kuten muut Jugoslavian rajamaat nostivat joukkojensa h\xc3\xa4lytysvalmiutta._NEWLINE_Liittoarmeijassa kiisteltiin viel\xc3\xa4kin Jugoslavian ja suuren serbivaltion v\xc3\xa4lill\xc3\xa4. 5. hein\xc3\xa4kuuta Jugoslavian armeijan esikuntap\xc3\xa4\xc3\xa4llikk\xc3\xb6, kenraali Blagoje Ad\xc5\xbei\xc4\x87 asettui uusille, entisten tilalle vaihdetuille upseereilleen pit\xc3\xa4m\xc3\xa4ss\xc3\xa4\xc3\xa4n puheessa vastustamaan Suur-Serbiaa, mik\xc3\xa4 kertoi siit\xc3\xa4 ett\xc3\xa4 armeija ei ollut viel\xc3\xa4k\xc3\xa4\xc3\xa4n Milo\xc5\xa1evi\xc4\x87in linjoilla. _NEWLINE_6. hein\xc3\xa4kuuta 1991 Milo\xc5\xa1evi\xc4\x87 sanoi tulevansa toimeen ilman Sloveniaa ja Kroatiaa sek\xc3\xa4 kehotti serbej\xc3\xa4 olemaan valmiina puolustamaan maataan. H\xc3\xa4n totesi sodan jo alkaneen. Serbian oli Milo\xc5\xa1evi\xc4\x87in mukaan "varauduttava suojelemaan itse\xc3\xa4\xc3\xa4n sodalta" ja "puolustettava rauhaa". Milo\xc5\xa1evi\xc4\x87 kannatti puheessaan liittoarmeijaa, vaikka Serbiassa vaadittiin Serbian armeijaa. Liittoarmeija oli Serbian valvoma mutta sit\xc3\xa4 arvosteltiin voimakkaasti Slovenian sodan tappion takia._NEWLINE_6. hein\xc3\xa4kuuta Kroatian tiedotusministeri Hitrec sanoi, ett\xc3\xa4 "Slovenia on pelkk\xc3\xa4 huvipuisto tulevaan Kroatiaan verrattuna" \xe2\x80\x93 puhe oli tietenkin sodasta.\n_START_SECTION_\nBrion, Tenja, Celije\n_START_PARAGRAPH_\n7. hein\xc3\xa4kuuta liittoarmeija otti haltuunsa Baranjan aluetta, jossa on \xc3\xb6ljyntuotantoa._NEWLINE_7. hein\xc3\xa4kuuta allekirjoitettiin Brionin sopimus, joka teoriassa peruutti Slovenian ja Kroatian itsen\xc3\xa4istymisen kolmeksi kuukaudeksi. K\xc3\xa4yt\xc3\xa4nn\xc3\xb6ss\xc3\xa4 sopimus lopetti Slovenian sodan, mutta ei puhkeamassa olevaa Kroatian sotaa._NEWLINE_Serbia ei allekirjoittanut sopimusta, vaan maan edustaja l\xc3\xa4hti kokouksesta pois kesken kaiken. Jugoslavian k\xc3\xa4yt\xc3\xa4nn\xc3\xb6ss\xc3\xa4 valtansa menett\xc3\xa4neen liittohallinnon korkeat kroaattij\xc3\xa4senet Stipe Mesic ja Ante Markovic suhtautuivat sopimukseen varauksen toiveikkaasti, muualla oltiin kriittisempi\xc3\xa4. Brionin sopimus jarrutti toimia sotaa lietsovaa Serbiaa vastaan, koska serbit saattoivat puhua sis\xc3\xa4llissodasta, joka ei kansainv\xc3\xa4liselle yhteis\xc3\xb6lle kuulu. _NEWLINE_Mutta toisaalta Tu\xc4\x91manin Kroatiakaan ei halunnut viel\xc3\xa4 hein\xc3\xa4kuun alussa antaa serbeille itsehallintoa. Brionin julistus ei hillinnyt tai liennytt\xc3\xa4nyt Jugoslavian kriisin pahenemista, koska sen mukaan neuvottelut aloitettaisiin vasta elokuussa. _NEWLINE_N\xc3\xa4ihin aikoihin Kroatian ett\xc3\xa4 Serbian johtajat sanoivatkin sis\xc3\xa4llissodan olevan puhkeamassa._NEWLINE_Osijekin l\xc3\xa4hell\xc3\xa4 Tenjassa taisteltiin kovasti 7. hein\xc3\xa4kuuta kaikkiaan kahdeksan tuntia, jolloin ainakin viisi kuoli ja 24 haavoittui. Taistelevat osapuolet olivat ensin kroaattipoliisi ja serbikapinalliset, sitten kansalliskaarti tuli ensi kertaa tykist\xc3\xb6n kanssa avuksi. Tenjan taistelu alkoi varhain sunnuntaiaamuna ja p\xc3\xa4\xc3\xa4ttyi illalla liittoarmeijan panssarien v\xc3\xa4liintuloon. Osijekissa oli mielenosoituksia, joissa suuttuneet kroaatit kertoivat liittoarmeijan olevan serbikapinallisten puolella. 7.\xe2\x80\x938. hein\xc3\xa4kuuta serbit hy\xc3\xb6kk\xc3\xa4siv\xc3\xa4t tykein ja kranaatinheittimin Celijen kroaattikyl\xc3\xa4\xc3\xa4n It\xc3\xa4-Slavoniassa. _NEWLINE_Jokin verran kyl\xc3\xa4n asukkaita surmattiin. Kyl\xc3\xa4n asukkaat karkotettiin pois mm liittoarmeijan kuljetusautojan avulla. Kyl\xc3\xa4n asukkaat karkotettiin pois, jonkin verran heit\xc3\xa4 tapettiin. Lopuksi kyl\xc3\xa4 poltettiin. T\xc3\xa4m\xc3\xa4 oli ensimm\xc3\xa4inen, tosin hieman liev\xc3\xa4 esimerkki etnisest\xc3\xa4 puhdistuksesta, jonka tarkoitus oli raivata kroaatit pois tulevan Suur-Serbian tielt\xc3\xa4._NEWLINE_EY:n ja Etykin toimet sodan hillitsemiseksi olivat tuon ajan lehtien mukaan tehottomia. Asevientikielto ei haitannut sotaa Jugoslaviassa, jossa oli liittoarmeijalle suuret asevarastot._NEWLINE_Slobodan Milo\xc5\xa1evi\xc4\x87 ei ollut Brionissa, ei my\xc3\xb6sk\xc3\xa4\xc3\xa4n h\xc3\xa4nen oikea k\xc3\xa4tens\xc3\xa4 Borislav Jovi\xc4\x87. _NEWLINE_Serbien mielest\xc3\xa4 Kroatia ei saanut itsen\xc3\xa4isty\xc3\xa4 Kroatian serbialueet mukanaan, vaan Kroatian tulisi my\xc3\xb6nt\xc3\xa4\xc3\xa4 serbeilleen itsehallinto, koska n\xc3\xa4m\xc3\xa4 haluavat kuulua Jugoslaviaan. _NEWLINE_Serbipuolue SPO:n oppositiojohtaja v\xc3\xa4itti Kroatian havittelevan serbialueita. Hein\xc3\xa4kuun alussa liittoarmeija oli jo k\xc3\xa4yt\xc3\xa4nn\xc3\xb6ss\xc3\xa4 Serbian armeija, ja se levitt\xc3\xa4ytyi Kroatian serbialueille. Jovi\xc4\x87 lupasi tukea Kroatian serbeille._NEWLINE_Brionin sopimuksen luoma tulitauko rikkoutui Kroatiassa_NEWLINE_jo illalla 8. hein\xc3\xa4kuuta 1991._NEWLINE_Armeijan uskottiin yhdess\xc3\xa4 kommunistien kanssa olevan kriisin syy ja pyrkiv\xc3\xa4n pit\xc3\xa4m\xc3\xa4\xc3\xa4n Jugoslaviaa kasassa ja valvovan omia poliittisia ja taloudellisia etujaan._NEWLINE_kenraali Adzic sanoi armeijan tekev\xc3\xa4n mit\xc3\xa4 se haluaa vaikka presidenttineuvosto olisikin toista mielt\xc3\xa4, mutta liittopresidentti Mesic sanoi, ettei Adzic edusta armeijaa. Serbi- ja kroaattinationalismin uskottiin tarttuvan helpoimmin maaseudun kouluttamattomiin ihmisiin._NEWLINE_Zagrebissa haastatellut nuoret eiv\xc3\xa4t uskoneet kriisin ratkeavan, ja kaupungin serbit olivat kadonneet "maan alle"._NEWLINE_Slovenian tilanteen rauhoittuessa painopiste siirtyi Kroatiaan, jossa tehtiin sissi-iskuja jo p\xc3\xa4ivitt\xc3\xa4in. 9. hein\xc3\xa4kuuta tehtiin monta iskua Kroatian ja Serbian rajalla. Liittoarmeija auttoi serbej\xc3\xa4, jotka pyrkiv\xc3\xa4t laajentamaan tukialueitaan. It\xc3\xa4-Slavoniassa Ilokin l\xc3\xa4hell\xc3\xa4 taisteltiin samana p\xc3\xa4iv\xc3\xa4n\xc3\xa4, ja kroaattien poliisiauto tuhottiin pst-ohjuksella, jolloin 1 kuoli ja 4 haavoittui. Taisteluja k\xc3\xa4ytiin my\xc3\xb6s muualla Slavoniassa, muun muassa Mirkovcissa, Vinkovcissa ja Glinassa. Liittoarmeijan kenraali Blagoje Ad\xc5\xbei\xc4\x87 arvosteli Suur-Serbia -ajatusta ja kannatti Slovenian pit\xc3\xa4mist\xc3\xa4 Jugoslaviassa. Serbian hallinto ja puoluejohto puolestaan pitiv\xc3\xa4t hyv\xc3\xa4n\xc3\xa4 ajatusta, jonka mukaan Serbiaan liitett\xc3\xa4isiin Kroatian serbialueet, Bosnia ja Hertsegovina, Makedonia ja Montenegro, mik\xc3\xa4li Jugoslavia hajoaisi._NEWLINE_Serbian presidentin Milo\xc5\xa1evi\xc4\x87in tiedettiin olevan keskeinen hahmo kriisin hallinnassa, mutta h\xc3\xa4nen toimensa olivat l\xc3\xa4nnelle arvoitus. Veljko Kadijevi\xc4\x87 vaati petturien eliminoimista. K\xc3\xa4ynniss\xc3\xa4 olikin_NEWLINE_l\xc3\xa4hinn\xc3\xa4 serbireservil\xc3\xa4isi\xc3\xa4 koskenut liikekannallepano, ja t\xc3\xa4ll\xc3\xb6in liittoarmeija oli yh\xc3\xa4 selke\xc3\xa4mmin muuttumassa Serbian armeijaksi. Jugoslavian liittotasavallan hallinto oli muuttunut pelk\xc3\xa4ksi s\xc3\xa4tkynukeksi viimeist\xc3\xa4\xc3\xa4n Slovenian sodan aikana. Serbien hallinto ja puoluejohto n\xc3\xa4yttiv\xc3\xa4t ajavan Jugoslavian korvaavaa uutta valtiota._NEWLINE_Kiivaita taisteluja k\xc3\xa4ytiin Bosnia-Hertsegovinan l\xc3\xa4nsiosissa my\xc3\xb6s 11. hein\xc3\xa4kuuta. N\xc3\xa4m\xc3\xa4 yhteenotot t\xc3\xa4ll\xc3\xa4 Bosnia-Hertsegovinan vaarallisimmalla alueella p\xc3\xa4\xc3\xa4ttyiv\xc3\xa4t kroaattimiliisin voittoon. Jopa liittovaltion tiedotustoimiston mukaan kiihkokansallista propagandaa levitettiin uskomattomalla voimalla. 14. hein\xc3\xa4kuuta joukko kroaattisiviilej\xc3\xa4 ajettiin kodeistaan Dragotincin kyl\xc3\xa4st\xc3\xa4. 15. hein\xc3\xa4kuuta kuultiin monien It\xc3\xa4-Slavonian kaupunkien ymp\xc3\xa4rilt\xc3\xa4 automaattiaseiden tulitusta ja pommien r\xc3\xa4j\xc3\xa4hdyksi\xc3\xa4. Muutamaa p\xc3\xa4iv\xc3\xa4\xc3\xa4 my\xc3\xb6hemmin liittoarmeija p\xc3\xa4\xc3\xa4tti vet\xc3\xa4yty\xc3\xa4 Sloveniasta ja keskitty\xc3\xa4 Kroatian taisteluihin. Serbien hy\xc3\xb6kk\xc3\xa4ys laajeni Kroatian serbialueilla hein\xc3\xa4kuun lopussa, jolloin Osijekia, Vukovaria ja Erdutia alettiin tulittaa, p\xc3\xa4iv\xc3\xa4 p\xc3\xa4iv\xc3\xa4lt\xc3\xa4 yh\xc3\xa4 kiivaammin. Serbian ilmavoimat iskiv\xc3\xa4t Vukovarin ymp\xc3\xa4rist\xc3\xb6n kyliin.\n_START_SECTION_\nSerbia sekaantuu sotaan yh\xc3\xa4 enemm\xc3\xa4n\n_START_PARAGRAPH_\nNoin 20. hein\xc3\xa4kuuta j\xc3\xa4lkeen taistelut olivat yh\xc3\xa4 jatkuvampia ja niiss\xc3\xa4 alkoi kuolla yh\xc3\xa4 enemm\xc3\xa4n ihmisi\xc3\xa4. Kroaattikansaan kohdistuvasta hy\xc3\xb6kk\xc3\xa4yksest\xc3\xa4, kansanmurhasta eli etnisest\xc3\xa4 puhdistuksesta saatiin lis\xc3\xa4\xc3\xa4 merkkej\xc3\xa4. Taistelut levisiv\xc3\xa4t It\xc3\xa4-Slavoniaan, Banijaan ja Pohjois-Dalmatiaan. Liittoarmeija alkoi toimia yhdess\xc3\xa4 serbikapinallisten kanssa. Taistelut rajoittuivat kuitenkin yh\xc3\xa4 Kroatian serbienemmist\xc3\xb6isille alueille, ja tyypillisesti monissa tapauksissa serbikapinalliset hy\xc3\xb6kk\xc3\xa4siv\xc3\xa4t kroaattien puolustusasemia vastaan. Hein\xc3\xa4kuussa tyhjennettiin Tordincin, Antinin ja Ernestinovon kroaattienemmist\xc3\xb6iset pikkukaupungit._NEWLINE_17. hein\xc3\xa4kuuta Kroatian puolustusministeri ilmoitti serbien valmistelevan laajaa hy\xc3\xb6kk\xc3\xa4yst\xc3\xa4 viikon sis\xc3\xa4ll\xc3\xa4: "Kammottavan verinen sota uhkaa Kroatiassa". 19. hein\xc3\xa4kuuta serbien puolisotilaalliset joukot hy\xc3\xb6kk\xc3\xa4siv\xc3\xa4t ensimm\xc3\xa4ist\xc3\xa4 kertaaVinkovciin ja Vukovariin, jotka olivat suurehkoja kaupunkeja It\xc3\xa4-Slavoniassa. Samoihin aikoihin alettiin tulittaa Osijekia ja Vukovaria satunnaisesti. Seuraavana p\xc3\xa4iv\xc3\xa4n\xc3\xa4 kroaattien asuma-alueita tulitettiin Gospicissa. Puhuttiin jo avoimesti Milo\xc5\xa1evi\xc4\x87in pyrkimyksest\xc3\xa4 luoda Suur-Serbia._NEWLINE_21. hein\xc3\xa4kuuta olivat sodan tappiot molemmin puolin yli 50 kuollutta ja 300 haavoittunutta. Slavoniassa ihmisi\xc3\xa4 kuoli sairauksiin, koska he eiv\xc3\xa4t saaneet katkeilleitten tieyhteyksien takia l\xc3\xa4\xc3\xa4k\xc3\xa4riapua. Seuraavana p\xc3\xa4iv\xc3\xa4n\xc3\xa4 Serbia alkoi l\xc3\xa4hett\xc3\xa4\xc3\xa4 apua taisteleville "enklaaveille" eli serbialueille, mik\xc3\xa4 johti taistelujen kiihtymiseen. 22. hein\xc3\xa4kuuta y\xc3\xb6ll\xc3\xa4 Vinkovcissa serbit tulittivat kaupunkia kranaatein Mirkovcin kyl\xc3\xa4n suunnasta. \xc4\x8cetnikit olivat pit\xc3\xa4neet Mirkovcia pitk\xc3\xa4\xc3\xa4n hallussaan ja paikalla oli heid\xc3\xa4n suurehko tukikohtansa. Kroatian kansalliskaarti k\xc3\xa4ynnisti kranaattihy\xc3\xb6kk\xc3\xa4yksen Mirkovcia vastaan, ja noin 20 kuoli taisteluissa. 23. hein\xc3\xa4kuuta Mirkovcissa k\xc3\xa4ydyiss\xc3\xa4, t\xc3\xa4m\xc3\xa4n p\xc3\xa4iv\xc3\xa4n rajuimmassa taistelussa kuoli 20. Ohridin rauhanneuvottelut ep\xc3\xa4onnistuivat, suora sota, sis\xc3\xa4llissota uhkasi l\xc3\xa4hip\xc3\xa4ivin\xc3\xa4 sek\xc3\xa4 serbien ett\xc3\xa4 kroaattien johtajien mukaan. Kroatian sis\xc3\xa4ministeri Milan Brezakin mukaan 60 terroristia kuollut viime p\xc3\xa4ivin\xc3\xa4, 150 sairaalahoidossa, 112 pid\xc3\xa4tetty. _NEWLINE_26. hein\xc3\xa4kuuta kiivaat taistelut jatkuivat, liittoarmeija joka sanoi turvaavansa rauhaa, tulitti jo toisen kerran suoraan kroaatteja. 9 kroaattipoliisia kuoli, 17 haavoittui. Seuraavana p\xc3\xa4iv\xc3\xa4n\xc3\xa4 Serbia ilmoitti virallisesti auttavansa humanitaarisesti kapinoivia Kroatian serbej\xc3\xa4 l\xc3\xa4hett\xc3\xa4m\xc3\xa4ll\xc3\xa4 ruokaa, vaatteita ym. 27. hein\xc3\xa4kuuta Strugan kyl\xc3\xa4ss\xc3\xa4 serbit puhdistivat kyl\xc3\xa4\xc3\xa4, muun muassa serbikoulutoverit heittiv\xc3\xa4t er\xc3\xa4\xc3\xa4n 20-vuotiaan kroaattipojan kodistaan ulos, ja pakottivat liittym\xc3\xa4\xc3\xa4n kymmeniin kroaatteihin, joita pistettiin menem\xc3\xa4\xc3\xa4n veitsin ja kiv\xc3\xa4\xc3\xa4rinperin eteenp\xc3\xa4in. 28. hein\xc3\xa4kuuta k\xc3\xa4ytiin Glinassa kovia taisteluja ja tehtiin etninen puhdistus, joissa serbisissit tappoivat raa\'asti kymmeni\xc3\xa4 siviilej\xc3\xa4. Tappajat olivat "kapteeni Draganin" puolisotilaallisia joukkoja. Ruumiita lojui Glinan kyl\xc3\xa4n ymp\xc3\xa4rill\xc3\xa4. Serbit ottivat kroaattisiviilej\xc3\xa4 vangiksi ihmiskilveksi suojaamaan ilmatorjuntatykkej\xc3\xa4. Serbisissit silpoivat kroaattipoliiseja. Elokuun vaihteessa alkoi voimakas tykist\xc3\xb6tulitus It\xc3\xa4-Slavonian Vojvodinan puolelta Erdutiin._NEWLINE_1. elokuuta alkaen Daljissa Osijekin l\xc3\xa4hell\xc3\xa4 tapahtui ensimm\xc3\xa4inen kroaatteihin kohdistunut suuri massamurha. Kyl\xc3\xa4st\xc3\xa4 l\xc3\xa4hti pakolaisia. Taistelussa kuoli 80 kroaattipoliisia ja 7 serbi\xc3\xa4. Samoihin aikoihin serbit puhdistivat Erdutin ja Aljmasin. Kymmenen kroaattipoliisia joukkomurhattiin Kozibrodissa. T\xc3\xa4t\xc3\xa4 seurasivat samankaltaiset tapahtumat Strugassa ja Kuljanissa Banijan l\xc3\xa4hell\xc3\xa4, joissa kuoli yhteens\xc3\xa4 17 siviili\xc3\xa4. Daljin j\xc3\xa4lkeen kohteina olivat Sarvas, Ceric ,Nustar, Bogdanovci ja Borovon teollisuusalue Vukovarin l\xc3\xa4hell\xc3\xa4. Vukovariin alettiin hy\xc3\xb6k\xc3\xa4t\xc3\xa4 elokuun puoliv\xc3\xa4liss\xc3\xa4. 1. elokuuta kaikkia Kroatian kansalaisia kehotettiin puolustamaan Kroatian itsen\xc3\xa4isyytt\xc3\xa4. Kroatian johto torjui itsehallinnon tasavallan serbiv\xc3\xa4hemmist\xc3\xb6lle. Serbiv\xc3\xa4hemmist\xc3\xb6lle tehtiin my\xc3\xb6nnytyksi\xc3\xa4, mutta samalla Kroatia valmistautui t\xc3\xa4ysimittaiseen sotaan. 70\xc2\xa0000 miehen vahvuisten kroaattijoukkojen liikekannallepano lis\xc3\xa4si kroaattijoukkojen vahvuutta 30\xc2\xa0000:lla. Kroatiassa oli 4,5 miljoonaa asukasta, 600\xc2\xa0000 serbin v\xc3\xa4hemmist\xc3\xb6._NEWLINE_4. elokuuta Serbia hylk\xc3\xa4si van der Broekin rauhansuunnitelman._NEWLINE_Elokuun alussa Kroatiassa oli 30\xc2\xa0000 pakolaista. Sota laajeni voimakkuudeltaan ja alueeltaan niin suureksi, etteiv\xc3\xa4t Kroatian p\xc3\xa4iv\xc3\xa4lehdet en\xc3\xa4\xc3\xa4 kyenneet pit\xc3\xa4m\xc3\xa4\xc3\xa4n kirjaa kaikista yksitt\xc3\xa4isist\xc3\xa4 tapahtumista. Serbien liittoarmeija tuli yh\xc3\xa4 useammin tukemaan paikallisten sissien hy\xc3\xb6kk\xc3\xa4yksi\xc3\xa4. Elokuussa Serbian armeijan tekemien hy\xc3\xb6kk\xc3\xa4ysten johto vakautui. Bosnia-Hertsegovinan puolella liikkui yh\xc3\xa4 enemm\xc3\xa4n sotilasajoneuvoja. Kroatian armeija kasvoi sodan aikana yhteen paikallisesta v\xc3\xa4est\xc3\xb6st\xc3\xa4 muodostetuista yksik\xc3\xb6ist\xc3\xa4 ja nuorista vapaaehtoisista. Euroopan yhteis\xc3\xb6 yritti j\xc3\xa4rjest\xc3\xa4\xc3\xa4 rauhanneuvotteluja, mutta serbipresidentti Milo\xc5\xa1evi\xc4\x87 boikotoi niit\xc3\xa4._NEWLINE_Elokuun puolessav\xc3\xa4liss\xc3\xa4 taistelut olivat levinneet laajalle It\xc3\xa4-Slavoniaan. 14. elokuuta vastaisena y\xc3\xb6n\xc3\xa4 taisteltiin kiivaasti, ainakin 5 kuoli Beli Monastirin l\xc3\xa4hell\xc3\xa4. Koillis-Kroatiassa kuoli 3 ja 3 haavoittui. Topuskossa 60 kilometri\xc3\xa4 Zagrebista l\xc3\xa4nteen kuoli 1 poliisi. Puskurina toimiva liittoarmeija osallistui laukaustenvaihtoon. Serbit iskiv\xc3\xa4t kroaattikyl\xc3\xa4 Borovo Baseljeen, 1 kuoli ja 12 haavoittui. 14. elokuuta k\xc3\xa4ytiin taisteluja Borovo Selossa, Beli Monastirin l\xc3\xa4hell\xc3\xa4. 17 haavoittui, yli 100 kuoli. Kroatia pyysi Daljin l\xc3\xa4hell\xc3\xa4 tapahtuneen joukkomurhan hautojen avaamista. _NEWLINE_Serbit tappoivat siviilej\xc3\xa4, ry\xc3\xb6stiv\xc3\xa4t heid\xc3\xa4n omaisuutensa ja tulittivat tykist\xc3\xb6ll\xc3\xa4 rakennuksia. Pakolaisvirta kasvoi viikko viikolta sit\xc3\xa4 mukaa kun kyli\xc3\xa4 tuhottiin yh\xc3\xa4 enemm\xc3\xa4n ja niist\xc3\xa4 karkotettiin v\xc3\xa4est\xc3\xb6 pois. Kroatian TV:n kuvaajia ja lehtimiehi\xc3\xa4 tapettiin. Uusia taistelupaikkoja olivat Banija ja Kordun Dalmatiassa, Sinj, Sibenik, Zadar ja Maslenica sek\xc3\xa4 Lika._NEWLINE_Elokuun puoliv\xc3\xa4liss\xc3\xa4 alle viikon kest\xc3\xa4neen tulitauon murruttua Kroatian serbialueen johtaja Milan Martic sanoi, ett\xc3\xa4 tulitauko ei kest\xc3\xa4 kauan ja suuri taistelu on tulossa, ja ett\xc3\xa4 nyt on vaikea lopettaa. Marticin mukaan kroaatit k\xc3\xa4yttiv\xc3\xa4t tulitaukoa hyv\xc3\xa4kseen aseistautuakseen. Marticin mukaan rauhanomainen ratkaisu olisi parempi, mutta tarvittaessa tuloksiin pyrit\xc3\xa4\xc3\xa4n sodalla. Hieman my\xc3\xb6hemmin Krajinan presidentti Milan Babic sanoi suoraan joukkojensa olevan liittoarmeijan osa.\n_START_SECTION_\nSota laajenee\n_START_PARAGRAPH_\nKroatian sota laajeni huomattavasti elokuun puoliv\xc3\xa4list\xc3\xa4 syyskuun puoliv\xc3\xa4liin 1991. Kroaatit eiv\xc3\xa4t viel\xc3\xa4k\xc3\xa4\xc3\xa4n uskaltaneet k\xc3\xa4yd\xc3\xa4 serbien komentaman liittoarmeijan kasarmien kimppuun. Elokuussa sota levisi serbiv\xc3\xa4hemmist\xc3\xb6isille alueille ja suuriin kaupunkeihin. Lehdist\xc3\xb6 ei pystynyt en\xc3\xa4\xc3\xa4 pit\xc3\xa4m\xc3\xa4\xc3\xa4n kirjaa sotatapahtumista. Virallisesti Serbia ei ollut mukana taisteluissa, mutta k\xc3\xa4yt\xc3\xa4nn\xc3\xb6ss\xc3\xa4 liittoarmeija tuki serbisissien hy\xc3\xb6kk\xc3\xa4yksi\xc3\xa4 elokuun alusta alkaen yh\xc3\xa4 pontevammin. Serbien harjoittamat etniset puhdistukset ja joukkomurhat jatkuivat, eiv\xc3\xa4tk\xc3\xa4 l\xc3\xa4nsimaat halunneet puuttua tapahtumien kulkuun. Serbit h\xc3\xa4vittiv\xc3\xa4t asutuskeskuksia tykist\xc3\xb6ll\xc3\xa4. Rauhanneuvottelut kariutuivat usein vahvemmassa asemassa olleiden serbien vastustukseen. Vaikka Kroatia joutui hyvin tukalaan asemaan, l\xc3\xa4nsi ei auttanut sit\xc3\xa4.\n_START_SECTION_\nSota serbiv\xc3\xa4hemmist\xc3\xb6isille alueille ja kaupunkeihin\n_START_PARAGRAPH_\nElokuun puoliv\xc3\xa4liss\xc3\xa4 1991 sota laajeni serbiv\xc3\xa4hemmist\xc3\xb6isille alueille Kroatiassa. Nyt alettiin entist\xc3\xa4 enemm\xc3\xa4n hy\xc3\xb6k\xc3\xa4t\xc3\xa4 my\xc3\xb6s suuriin kaupunkeihin. Jugoslavian liittoarmeija ja serbikapinalliset tekiv\xc3\xa4t nyt avoimesti yhteisty\xc3\xb6t\xc3\xa4. Kun kyl\xc3\xa4\xc3\xa4n hy\xc3\xb6k\xc3\xa4ttiin, sit\xc3\xa4 tulitettiin ensin kranaatinheittimill\xc3\xa4 ja tykist\xc3\xb6ll\xc3\xa4, sitten liittoarmeijan panssarit ajoivat kyl\xc3\xa4\xc3\xa4n. T\xc3\xa4m\xc3\xa4n j\xc3\xa4lkeen ei-serbiv\xc3\xa4est\xc3\xb6 ajettiin pois ja/tai tapettiin. Katoliset kirkot tuhottiin. N\xc3\xa4in kylist\xc3\xa4 tuli etnisesti puhtaita serbikyli\xc3\xa4. Serbian \xc3\xa4\xc3\xa4rioikeistopoliitikko Vojislav \xc5\xa0e\xc5\xa1eljin mielest\xc3\xa4 serbien oli valloitettava Virovitica-Karlovac-Ogulin-Karlobag -linjan it\xc3\xa4puolella oleva alue. T\xc3\xa4t\xc3\xa4 Serbia ei virallisesti julistanut._NEWLINE_Syyskuun alussa Petrinjaan saapui panssarivaunuja, jotka tuhosivat kaupungin keskustaa tulittamalla sit\xc3\xa4 tykeill\xc3\xa4 tuhoten varsinkin merkitt\xc3\xa4vien kroaattiaktivistien omistamia liikkeit\xc3\xa4. Kohteena oli my\xc3\xb6s katolinen kirkko ja silta. Ennen t\xc3\xa4t\xc3\xa4 kaupungin serbit olivat alkaneet kartalla kroaatteja ja er\xc3\xa4\xc3\xa4n\xc3\xa4 p\xc3\xa4iv\xc3\xa4n\xc3\xa4 hein\xc3\xa4-elokuussa useimamt serbit oli kuljetettu kuorma-autoilla pois. Pian panssarihy\xc3\xb6kk\xc3\xa4yksen j\xc3\xa4lkeen serbit valtasivat kaupungin._NEWLINE_Samoihin aikoihin alettiin Pakracin-Okucanin alueen valtaus ja sen moottoritie katkaistiin. Bosnia ja Hertsegovinasta tullut liittoarmeija liittyi Kroatian sotaan mukaan avoimesti, mik\xc3\xa4 laajensi taisteluja. Kuun lopussa Serbiasta tuli satojen ajoneuvojen kolonna L\xc3\xa4nsi- ja It\xc3\xa4-Slavoniaan. It\xc3\xa4-Slavoniassa alkoivat suuret taistelut. Vukovarin kaupunki piiritettiin 24. elokuuta 1991, ja suuri osa Vukovaria ymp\xc3\xa4r\xc3\xb6ivist\xc3\xa4 kroaattikylist\xc3\xa4 vallattiin ja puhdistettiin. Sota laajeni my\xc3\xb6s rannikolle.\n_START_SECTION_\nLiittoarmeija serbikapinallisten tukena\n_START_PARAGRAPH_\n25. elokuuta serbit aloittivat t\xc3\xa4yden hy\xc3\xb6kk\xc3\xa4yksen muun muassa Osijekia, Vinkovcia ja Kijevoa vastaan. N\xc3\xa4in\xc3\xa4 p\xc3\xa4ivin\xc3\xa4 k\xc3\xa4ytiin my\xc3\xb6s ankaria taisteluja Borovo Naseljessa ja Oto\xc4\x8dacissa liittoarmeijan ja kroaattien v\xc3\xa4lill\xc3\xa4. Elokuun lopussa konfliktit levisiv\xc3\xa4t my\xc3\xb6s Likaan, Korduniin ja Karlovaciin. Krajinalaiset kapinalliset liittyiv\xc3\xa4t liittoarmeijan osiksi. _NEWLINE_Jo maaliskuusta l\xc3\xa4htien 8 kuukautta saarrettu Kijevon kroaattikyl\xc3\xa4 tuhottiin 26. elokuuta 1991 ensimm\xc3\xa4isess\xc3\xa4 liittoarmeijan ja serbisissien yhteishankkeessa, jota pidet\xc3\xa4\xc3\xa4n monissa l\xc3\xa4hteiss\xc3\xa4 Kroatian sodan ensimm\xc3\xa4isen\xc3\xa4 j\xc3\xa4rjestelm\xc3\xa4llisen\xc3\xa4 etnisen\xc3\xa4 puhdistuksena. Kijevo oli yksin\xc3\xa4inen tavallaan kyl\xc3\xa4n l\xc3\xa4pi kulkevan tien sulkeva kroaattikyl\xc3\xa4 serbikylien keskell\xc3\xa4, ja Marticin mielest\xc3\xa4 turvallisuusriski._NEWLINE_Kninin paikalliset Milan Marticin kapinalliset olivat jalkav\xc3\xa4ke\xc3\xa4, ja liittoarmeija tuki heit\xc3\xa4 raskailla aseilla ampuen kyl\xc3\xa4\xc3\xa4 jatkuvasti 12 tuntia. _NEWLINE_Kyl\xc3\xa4 puhdistettiin etnisesti, kroaatit ajettiin pakoon. Vaikka sota oli k\xc3\xa4ynniss\xc3\xa4 elokuun lopussa, rintamia ei viel\xc3\xa4 ollut. Elokuussa oli puhdistettu etnisesti suuri osa Banovinan alueen kylist\xc3\xa4, ja liittoarmeijan koneet pommittivat Kroatian kyli\xc3\xa4. Kuun loppuun menness\xc3\xa4 kuolleiden lukum\xc3\xa4\xc3\xa4r\xc3\xa4 oli noin 1\xc2\xa0000\xe2\x80\x932\xc2\xa0200 henke\xc3\xa4, 140\xc2\xa0000 oli ajettu tai joutunut l\xc3\xa4htem\xc3\xa4\xc3\xa4n kodeistaan. Vukovar piiritettiin ja alkoi pitk\xc3\xa4 taistelu. Liittoarmeija valtasi Drni\xc5\xa1in, mik\xc3\xa4 auttoi montenegrolaisia valtaamaan Konavlen._NEWLINE_Elokuun lopulla taisteltiin tai oli taisteltu seuraavissa kaupungeissa: Dubrovnik, \xc5\xa0ibenik, Zadar, Karlovac, Sisak, Slavonski Brod, Osijek, Vinkovci ja Vukovar. Kroaatit olivat huomattavasti heikommin aseistettuja kuin serbit, joita entisen keskushallituksen liittoarmeija tuki. Sota oli alussa pitk\xc3\xa4\xc3\xa4n rintamatonta sotaa. Ankarimmin taisteltiin alueilla, joilla ei ollut selv\xc3\xa4\xc3\xa4 serbi- tai kroaattienemmist\xc3\xb6\xc3\xa4. Kroatia ei kyennyt pitk\xc3\xa4\xc3\xa4n aikaan vastustamaan Jugoslavian liittoarmeijan hy\xc3\xb6kk\xc3\xa4yksi\xc3\xa4. Liittoarmeija ei kuitenkaan ollut niin voimakas kuin sen aseistuksesta olisi voinut p\xc3\xa4\xc3\xa4tell\xc3\xa4._NEWLINE_Elokuun lopussa Kroatian sodassa oli kuollut noin 1000, ja pakolaisia oli 130000.\n_START_SECTION_\nTu\xc4\x91manin ep\xc3\xa4r\xc3\xb6iv\xc3\xa4 politiikka\n_START_PARAGRAPH_\nKroatian presidentti Franjo Tu\xc4\x91man uhkasi 31. elokuuta, ett\xc3\xa4 jos liittoarmeija ei lopeta hy\xc3\xb6kk\xc3\xa4yksi\xc3\xa4\xc3\xa4n, Kroatia katsoo armeijan miehitt\xc3\xa4j\xc3\xa4ksi. T\xc3\xa4m\xc3\xa4 oli tyypillist\xc3\xa4 Tu\xc4\x91manin politiikkaa. Tu\xc4\x91man hallitsi Kroatiaa hyvin itsevaltaisesti eik\xc3\xa4 antanut muiden poliitikkojen saada \xc3\xa4\xc3\xa4nt\xc3\xa4\xc3\xa4n kuuluville. Sodan alussa h\xc3\xa4nen politiikkansa oli hapuilevaa: Tu\xc4\x91man luotti Bosnian Izerbegovicin tavoin kansainv\xc3\xa4liseen apuun, jota ei tullut. N\xc3\xa4in olleen Kroatian varustautuminen ja armeijan j\xc3\xa4rjest\xc3\xa4ytyminen viipyi. Tu\xc4\x91manin kansansuosio olikin sodan alussa pohjalukemissa. H\xc3\xa4nt\xc3\xa4 vastaan tehtiin jopa tappoyrityksi\xc3\xa4, sill\xc3\xa4 kovan linjan kroaatit eiv\xc3\xa4t pit\xc3\xa4neet h\xc3\xa4nen ep\xc3\xa4r\xc3\xb6iv\xc3\xa4st\xc3\xa4 asenteestaan. Toinen n\xc3\xa4ist\xc3\xa4 tapahtui 1. syyskuuta. Tu\xc4\x91man ei ollut varautunut laajaan sotaan, koska uskoi kansainv\xc3\xa4lisen yhteis\xc3\xb6n tunnustavan Kroatian nopeasti ja auttavan sit\xc3\xa4. Siin\xc3\xa4 h\xc3\xa4n erehtyi pahemman kerran. My\xc3\xb6s viel\xc3\xa4 istuvat hajoavan Jugoslavian liittohallituksen kroaatit kuten liittopresidentti Stipe Mesic h\xc3\xa4iritsiv\xc3\xa4t Kroatian uutta orientoitumista itsen\xc3\xa4isyystaisteluun.\n_START_SECTION_\nKansainv\xc3\xa4liset rauhanponnistelut ep\xc3\xa4onnistuvat\n_START_PARAGRAPH_\nLordi Carrington aloitti rauhantunnustelut syyskuussa 1991. Kansainv\xc3\xa4liset yritykset luoda rauha kariutuivat yli kymmenen kertaa serbien vastustukseen. Esimerkiksi 19. syyskuuta Slobodan Milo\xc5\xa1evi\xc4\x87, Franjo Tu\xc4\x91man ja Jugoslavian puolustussihteeri Kadijevi\xc4\x87 allekirjoittivat rauhansuunnitelman, josta ei tullut mit\xc3\xa4\xc3\xa4n. Etyk, Euroopan Yhteis\xc3\xb6 ja YK olivat kyvytt\xc3\xb6mi\xc3\xa4 pys\xc3\xa4ytt\xc3\xa4m\xc3\xa4\xc3\xa4n sotaa varsinkin sen takia, ett\xc3\xa4 serbit halusivat vallata uusia alueita ja laajentaa sotaa. Serbi\xc4\x8detnikit eiv\xc3\xa4t yleens\xc3\xa4 allekirjoittaneet mit\xc3\xa4\xc3\xa4n tulitaukoa. YK:n avustuskuljetuksia verotettiin ankarasti, jos ne yleens\xc3\xa4 p\xc3\xa4\xc3\xa4siv\xc3\xa4t kohteisiinsa. L\xc3\xa4nnen kes\xc3\xa4kuussa julistama aseidenvientikielto tuki serbej\xc3\xa4, joilla oli raskasta aseistusta yllin kyllin, kun taas kroaatit olivat avun tarpeessa. Kroatian sodassa ilmeniv\xc3\xa4t l\xc3\xa4nsivaltojen p\xc3\xa4\xc3\xa4tt\xc3\xa4m\xc3\xa4tt\xc3\xb6myys ja haluttomuus toimia serbej\xc3\xa4 vastaan, vaikka heid\xc3\xa4t tiedettiin laajalti syyllisiksi taistelujen jatkumiseen.\n_START_SECTION_\nSerbia ei my\xc3\xb6nn\xc3\xa4 osallisuutta taisteluihin\n_START_PARAGRAPH_\n1. syyskuuta oli Jugoslavian ilmavalvonta sulkenut muun muassa Kroatian ilmatilan, mink\xc3\xa4 vuoksi kroaatit ja sloveenit sulkivat lentokentt\xc3\xa4ns\xc3\xa4. Serbian ulkoministeri sanoi, ettei Serbia hallinnut Kroatian serbikapinallisia ja ett\xc3\xa4 sill\xc3\xa4 ei ollut mit\xc3\xa4\xc3\xa4n tekemist\xc3\xa4 Kroatian taistelujen kanssa. Serbian johdon mukaan Serbia tuki Kroatian serbej\xc3\xa4 vain moraalisesti ja l\xc3\xa4hett\xc3\xa4m\xc3\xa4ll\xc3\xa4 avustustarvikkeita serbeille, jotka puolustivat itse\xc3\xa4\xc3\xa4n Kroatian julmia hy\xc3\xb6kk\xc3\xa4yksi\xc3\xa4 vastaan. Serbian taipuminen rauhaan ei lopettanut taisteluja, ja rauhan mahdollisuuteen suhtauduttiin ep\xc3\xa4illen._NEWLINE_Daruvarin taistelut olivat kovimmat: serbit tulittivat kaupungin laidoilla kranaatein ja tykein. Kaksi ulkomaista toimittajaa oli kadonnut Bosnia-Hertsegovinassa Kostajnican l\xc3\xa4hell\xc3\xa4 \xe2\x80\x93 heid\xc3\xa4n luotien l\xc3\xa4vist\xc3\xa4m\xc3\xa4 autonsa l\xc3\xb6ytyi Vedro Poljen kyl\xc3\xa4st\xc3\xa4 serbien kapina-alueelta. Ugandan lentoyhti\xc3\xb6n koneesta l\xc3\xb6ytyi kroaateille menossa oleva aselasti, kaikkiaan 19 tonnia aseita. Serbit varautuivat Bjelo Brdon kyl\xc3\xa4ss\xc3\xa4 kroaattien hy\xc3\xb6kk\xc3\xa4ykseen. EY:n mukaan rauhanyritysten ep\xc3\xa4onnistuminen oli Serbian syyt\xc3\xa4. Hollannin ulkoministerin Hans van den Broekin mukaan "EY oli aikaisemmin liian innokas s\xc3\xa4ilytt\xc3\xa4m\xc3\xa4\xc3\xa4n Jugoslavian yhten\xc3\xa4isen\xc3\xa4"._NEWLINE_Jugoslavian liittoarmeija hy\xc3\xb6kk\xc3\xa4si 2. syyskuuta Petrinjaan tuhoten kaupungin sillan niin, ettei sit\xc3\xa4 voitu ylitt\xc3\xa4\xc3\xa4 autolla, vaan vain jalan. My\xc3\xb6s Vukovarin l\xc3\xa4hist\xc3\xb6ill\xc3\xa4 ammuskeltiin hajanaisesti, panssaroitu yksikk\xc3\xb6 ampui 2 tuntia Berakin kyl\xc3\xa4\xc3\xa4 ja Osijekin ymp\xc3\xa4rist\xc3\xb6ss\xc3\xa4 oli kranaatti-iskuja. Banijassa ja rannikolla taisteltiin. Franjo Tu\xc4\x91manin mukaan serbikapinallisten aseistariisuminen ei tulisi olemaan helppoa. Mm. Serbian presidentti Slobodan Milo\xc5\xa1evi\xc4\x87 allekirjoitti tulitaukosopimuksen EY:n vastatoimien uhatessa. Sopimus tuotti hataran tulitauon. Rauhansopimus loi toivoa, mutta Kroatiassa oli petytty Euroopan vitkasteluun. Kroaatit kyseliv\xc3\xa4t, miksi EY tuli apuun vasta nyt, kun 300 kroaattipoliisia ja kansalliskaartilaista oli kuollut 2 kuukautta kest\xc3\xa4neiss\xc3\xa4 taisteluissa. Mukaan ei ollut laskettu siviilej\xc3\xa4 ja serbien kaatuneita. _NEWLINE_Samaan aikaan hajoavasta Neuvostoliitosta aiottiin tehd\xc3\xa4 suvereenien valtioiden liitto. Kommunistien vallankaappausyritys oli romahtanut. T\xc3\xa4m\xc3\xa4 tuki Jugoslaviankin hajoamista ja Suur-Serbian luomista. Jugoslavian liittovaltion p\xc3\xa4\xc3\xa4ministeri Ante Markovi\xc4\x87 ei uskonut rauhaan vaikka tulitaukosopimus allekirjoitettiin, ja Jugoslavian kroaattipresidentti Stipe Mesi\xc4\x87 oli varovaisen luottavainen rauhanmahdollisuuksiin. EY:n diplomaattien mukaan kest\xc3\xa4v\xc3\xa4 rauha saattoi olla kaukana. Tulitaukosopimuksen mukaan EY:n tarkkailijat saivat toimia Kroatiassa Serbian vastahakoisesti suostuessa._NEWLINE_Syyskuun alkup\xc3\xa4ivin\xc3\xa4 eri puolilla Kroatiaa suoritettiin 17 hy\xc3\xb6kk\xc3\xa4yst\xc3\xa4, joissa kuoli ainakin seitsem\xc3\xa4n ja haavoittui l\xc3\xa4hes 40. Kroatian mukaan liittoarmeija rikkoi tulitauon, kun kroaatit pid\xc3\xa4tt\xc3\xa4ytyiv\xc3\xa4t taisteluista. Kyseltiin, kuka k\xc3\xa4skee armeijaa. Armeija toimi rajusti Petrinjassa ja Berakissa. Berakista paenneiden mukaan jopa 40 ihmist\xc3\xa4 saattoi kuolla armeijan tulitettua kyl\xc3\xa4\xc3\xa4 muun muassa panssarivaunujen tykeill\xc3\xa4. Petrinjaan taas tuli kasarmeilta armeijan panssarivaunuja, jotka kylviv\xc3\xa4t j\xc3\xa4rjett\xc3\xb6m\xc3\xa4ll\xc3\xa4 tavalla tuntikausia tuhoa kaupungin keskustassa. Armeijan ilmoituksen mukaan se vain "vastasi tuleen"._NEWLINE_4. syyskuuta 1991 oli tiedossa, ett\xc3\xa4 serbijoukot tavoittelevat linjaa Karlobag-Ogulin-Karlovac-Vitrovitica, josta oli m\xc3\xa4\xc3\xa4r\xc3\xa4 tulla Suur-Serbian raja. Kyseess\xc3\xa4 oli "historiallinen Serbian raja", joka perustui ensimm\xc3\xa4isen maailmansodan aikana Lontoossa tehtyyn sopimukseen. Serbienemmist\xc3\xb6isi\xc3\xa4 alueita Kroatiassa oli l\xc3\xa4hinn\xc3\xa4 Kninin seuduilla. Samana p\xc3\xa4iv\xc3\xa4n\xc3\xa4 taistelut laajentuivat. Serbit rikkoivat yksipuolisesti tulitaukoa 33 kertaa. Kroatia pyysi Euroopalta apua, jolloin EY painosti Serbian johtoa ilmoittamalla, ett\xc3\xa4 se voi ottaa tai j\xc3\xa4tt\xc3\xa4\xc3\xa4 rauhanehdotuksen. Syylliset oli EY:n mukaan tunnistettu, ja Serbian erist\xc3\xa4misest\xc3\xa4 alettiin puhua. Milo\xc5\xa1evi\xc4\x87 vastasi, ett\xc3\xa4 EY:n olisi neuvoteltava Krajinan serbien kanssa, sill\xc3\xa4 Serbia ei ollut osallinen taisteluihin Kroatiassa. Muodollista komentoyhteytt\xc3\xa4 serbikapinalliset-liittoarmeija-Serbian johto ei ollut, mutta k\xc3\xa4yt\xc3\xa4nn\xc3\xb6ss\xc3\xa4 serbit n\xc3\xa4yttiv\xc3\xa4t vihre\xc3\xa4\xc3\xa4 valoa taisteluille._NEWLINE_Yhdysvallat ei kommentoinut Kroatian sotaa, ja Saksa uhkasi tunnustaa Slovenian ja Kroatian. Kroaateilla oli edelleen heikosti aseita. Kroatian lehtien mukaan Jugoslavian liittoarmeija oli miehitt\xc3\xa4j\xc3\xa4, mutta Kroatian hallitus ei ollut virallisesti n\xc3\xa4in ilmoittanut, mik\xc3\xa4 kertoi maan johdon haparoivasta linjasta. Samana p\xc3\xa4iv\xc3\xa4n\xc3\xa4 v\xc3\xa4itettiin ett\xc3\xa4 Kroatia olisi katkaistu kahtia, kun Zagrebista Belgradiin viev\xc3\xa4 tie oli tukossa serbien valtaaman Okucanin kohdalta. Kanadalainen liikemies yritti salakuljettaa 19 tonnia Singaporessa valmistettuja kiv\xc3\xa4\xc3\xa4reit\xc3\xa4 ja panoksia Kroatiaan._NEWLINE_5. syyskuuta rauhanv\xc3\xa4litt\xc3\xa4j\xc3\xa4 Lordi Carrington ep\xc3\xa4ili rauhansopimuksen mielekkyytt\xc3\xa4, jos pit\xc3\xa4v\xc3\xa4\xc3\xa4 tulitaukoa ei tule. Tulitauko rakoilikin. Borovo Selo oli serbisissien hallussa. Vukovaria tulitettiin ja kaupunki oli k\xc3\xa4yt\xc3\xa4nn\xc3\xb6ss\xc3\xa4 saarrettu. Serbien panssarit ja tykist\xc3\xb6 tulittivat kaupunkia raskaimmin kuukauteen. My\xc3\xb6s suurempaa Osijekin kaupunkia It\xc3\xa4-Slavoniassa tulitettiin. Taisteltiin Gospicassa, Nova Gradiskassa ja Savski Bokissa, ja Etel\xc3\xa4-Slavoniaan Srijemiin viev\xc3\xa4 valtatie pysyi poikki. Jugoslavian presidenttineuvosto ilmoitti, ett\xc3\xa4 liittovaltion sis\xc3\xa4iset rajanmuutokset olivat mahdollisia ja ett\xc3\xa4 Krajinalla oli oikeus erota Jugoslaviasta._NEWLINE_5. syyskuuta Podravska Slatinan l\xc3\xa4helt\xc3\xa4 Cetekovacista l\xc3\xb6ydettiin 22 vanhuksen silvotut ruumiit.'